21 февраль - рахьдал мацIалъул къо - Статьи - Сетевое издание «По новому пути»\n21 февраль - рахьдал мацIалъул къо\nСанайилго 21 февралалда кIодо гьабула ЮНЕСКОялъ Халкъазда гьоркьосеблъун чIезабураб рахьдал мацIазул къо. МацIал гIемераб Дагъистаналъе гьелъул кIвар кIудияб буго. Республикаялда бищунго кIвар кьолел рахъазул цояб ккола миллиял мацIалгун культура цIуни ва гьел церетIезари.\n21 февраль — рахьдал мацIалъул къо\nМаданияталъул мугьру — мацI\nБайбихьул классазда лъималазе дарсал кьола 14 батIияб мацIалда, чIахIиял классазда рахьдал мацI лъазабула предмет хIисабалда. Дагъистаниязе гIурус мацI, рахьдал мацIго гIадин, гIагараб буго, гьелъ квербакъула гIадамал цолъизаризе.\nЦоцазул культураги мацIалги бечед гьариялъе квербакъула, гьединго Дагъистаналъул мацIазда рахъулел литературиял асаразги, СМИязги, пачалихъиял театразги, хореографиялъулгун вокалазул коллективазги, фольклориял ансамблязги.\nРахьдал мацIалда гIадатал цIуниялъе гьабулеб хIалтIул рахъ ккола Дагъистаналъ, щайгурелъул улкаялда цолъиги, миллатазда гьоркьоб бичIчIигун рекъелги щулалъиялъе хIажатаб шартIлъун кколелъул гьеб.\nБаркула районцоязда халкъазда гьоркьосеб рахьдал мацIазул къо, гьарула рекъел, сахлъи ва щибаб рукъалъе икъбал.